**Валиуллина Альфинур Факиловна, учитель родного языка и литературы МБОУ»Многопрофильная школа №181»**

**"Буктрейлер: бер китапта - бөтен дөнья"**

Елдан-ел укыту программасы катлаулана. ФГОС таләпләре буенча белем бирү учреждениесенең мәгълүмати–белем бирү мохите мәгълүматны табу, җыю, анализлау, эшкәртү буенча заманча процедураларын булдыру һәм саклауны тәэмин итәргә тиеш. Хәзерге заман җәмгыятенең социаль заказы мәктәпләрнең мәгълүмати дәрәҗәсен генә түгел, ә рухи культурасын да тәэмин итү. Моннан тыш, мәктәп яшь буынны тиз үзгәреп торучы социаль-икътисадый шартларда иркен ориентлашырга өйрәтергә тиеш. Без укучылар белән аралашуның яңа формаларын, инновацион эш методларын, традицион булмаган проблемаларны чишү юлларын эзләргә тиешбез.

Җәмгыятебез катлаулы чор кичерә. Бүгенге көндә матур әдәбиятка игътибар сизелеп кимеде, шул ук вакытта мәгълүмати технологияләр бик тиз үсеш ала. Хәзер балалар да, олылар да китапка тартылмый. Сүз дә юк, заманасы башка. Минемчә, бүгенге җәмгыятьтәге әхлаксызлыкның сәбәпләре, нәкъ менә китап укымауга бәйле. Чөнки китап - алыштыргысыз тәрбия чарасы да, рухи дөньяны баетучы да. Шуңа да алар укучыны китап белән якынайту өчен төрле юллар эзли, заманча басмаларны махсус видео ярдәмендә рекламалау да модада. Бу роликларны "буктрейлер" дип атыйлар. Максаты - кыска гына вакыт эчендә видеоязма аша китап турында мәгълүмат бирү, шуның нәтиҗәсендә укучыны китап укырга җәлеп итү. Хәзерге вакытта теләсә нинди мәгълүматны кабул итүдә иң перспективалы канал булып Интернет тора, ә иң нәтиҗәле, актуаль һәм популяр формасы булып видеоформат хезмәт итә. Мондый шартларда китап укуга кызыксынуны арттыруда буктрейлер бик яхшы инструментка әверелә.

Буктрейлер (ингл. booktrailer) — нинди дә булса китап турында ирекле нәфис формада сөйләнгән кечкенә генә видеоролик. Андый роликларның максаты – укуны пропагандалау, визуаль чаралар ярдәмендә китапларга игътибар юнәлтү. Кагыйдә буларак, буктрейлерның вакыты 3 минуттан артык булмый. Мин кыскача гына буктрейлер ясау этапларын билгеләп үтәрмен.

1. Китапларны сайлау. Буктрейлерлар өчен әдәби әсәрләр укытучы һәм укучылар тарафыннан сайлана, максат формалаштырудан, бурычлар куюдан башлана.

2.. Тикшеренү эшчәнлеге үз эченә Интернет челтәрендә үз-үзеңне куркынычсыз тоту кагыйдәләре белән танышуны, "Имин Интернет" дигән фильм карауны, китап, аның авторы турында мәгълүмат туплауны, иллюстрацияләр, фоторәсемнәр видеофрагментлар туплауны ала. Укучылар татар теле һәм әдәбияты, информатика укытучылары, китапханәчедән консультацияләр алалар.

3. Роликларга сценарий-аннотация язу (10-15 җөмлә).

4. Иллюстрацияләр, видеоматериаллар , фоторәсемнәр сайлау.

5. Трейлерларның атамасына китапның төп идеясен чыгару.

6. Аудиоматериал: тавыш, көй яздыру.

7. Тиешле программалар кулланып, җыелганбарлык материалларны бердәм роликларга туплау.

8. Килеп чыккан буктрейлерларны тикшереп чыгу, кирәк булганда төзәтмәләр кертү.

9. Зур булмаган төркемдә килеп чыккан буктрейлерларны күрсәтү.

10. Кирәк булганда, төзәтмәләр кертү.

-Буктрейлер -кино һәм реклама эшләргә өйрәнергә мөмкинлек алачак, әзер сәнгать әсәрләре аша, китаплар уку һәм аның киноверсиясен карау белән кызыксыначаклар, шуның белән укучыларның рухи һәм әхлакый шәхес буларак формалашуында кино һәм китапларның роле тагын да артачак;

- укучылар, укытучылар һәм ата-аналарның мәгълүмати-коммуникатив компетенты артачак;

- мәгълүмат һәм медиа чаралар белән эшли белү (табу, анализлау, мәгълүматны төрле формада һәм төрле ысуллар белән булдыру); проблемаларны куя һәм хәл итә белү; үз эшеңне һәм проектның башка катнашучылары эшләрен бәяли белү сәләтләрен формалаштырачак.

Буктрейлерлар мәктәптә төрле юнәлештәге чаралар үткәргәндә кулланыла ала:

1. Дәрестә һәм дәрестән тыш чаралар, конкурслар үткәргәндә куллану мөмкинлеге.

2. Интернет глобаль челтәрендә мәкаләләр чыгару мөмкинлеге.

3. Буктрейлерлар төзү программасы турында белемнәрне тарату максатыннан балалар тарафыннан консультантлар төркеме (волонтерлар) булдыру мөмкинлеге.

4. Буктрейлерлар төзүгә балалар һәм педагогларны җәлеп итү, педагогларның үзбелемен күтәрү курсларын оештыру мөмкинлеге.

5. Уку елы дәвамында үткәрелә торган Интернет-конкурсларда, Интернет-проектларда катнашучылар командасы формалаштыру мөмкинлеге.

6. Бу чараларга ата-аналарны да җәлеп итү мөмкинлеге

Буктрейлер- балаларның уртак эшчәнлеге нәтиҗәсе буларак, үзләренең идеяләре һәм аны чишү вариантларын таба белү, алган белем һәм күнекмәләрен практикада куллана белү, иҗади сәләтләрен тормышка ашыру, командада эшли белүне формалаштыра.

**Әдәбият исемлеге**

1. «Библиотека – центр чтения и формирования информационной культуры пользователей» [Текст] : к Году культуры 2014 в библиотеках : (метод. рек.) / сост.: М. В. Лунева, Л. Л. Леонова ; ГУК «ТОУНБ», Сектор научно- методической работы. – Тула, 2014. – 22 с.

2. Электронная энциклопедия [https://ru.wikipedia.org](https://infourok.ru/go.html?href=https%3A%2F%2Fru.wikipedia.org%2F)